Aktar riżenji f'sena ta' taqlib politiku Rapporti qed jindikaw li din il-ġimgħa James Piscopo preżenta r-riżenja tiegħu minn Kap Eżekuttiv tal-Awtorità tal-Artijiet. Hu kien ilu f'din il-kariga sa mill-2018. Ir-riżenja tasal ftit tal-jiem biss wara li t-Times żvelat li Piscopo, eks CEO tal-Partit Laburista, kellu eluf f'kont bankarju offshore f'Jersey. U jidher li kien l-eks Chief of Staff Keith Schembri li kixef dan kollu. Piscopo, li ħabib tal-eks Prim Ministru Joseph Muscat u wieħed mill-istrateġisti politiċi tal-Partit Laburista, kien parti mit-tim ta 'persuni nterni li ddiskutew jekk imorrux għal elezzjoni bikrija fl-2017. Huwa kien ukoll eks impjegat tal-Air Malta, Kap Eżekuttiv tal-Partit Laburista u Kap Eżekuttiv ta' Transport Malta.. rwol li ingħata ftit wara r-rebħa elettorali tal-Labour fl-2013 b'pakkett finanzjarju ta' aktar minn €85,000. Fi stqarrija il-Partit Nazzjonalista qal li l-aħbar li James Piscopo mhux ser ikun qed iġedded il-kuntratt tiegħu bħala Kap Eżekuttiv tal-Awtorità tal-Artijiet hija konferma oħra ta' kemm l-ogħla karigi fil-pajjiż huma maħkuma mill-klikka ta' Robert Abela u Joseph Muscat li f'seba' snin abbużaw, kissru u żarmaw l-istituzzjonijiet ta' pajjiżna. L-istqarija li kienet iffirmata mid-deputati Karol Aquilina u Kevin Cutajar qalet li "id-deċiżjoni li James Piscopo ma jġeddidx l-kuntratt tiegħu qed tintuża mill-Gvern ta' Robert Abela biex tingħata l-impressjoni li qed tittieħed azzjoni kontra min ikun suspettat li wettaq reat serji fosthom ta' ħasil ta' flus u korruzzjoni." Kien hawnhekk fejn il-Partit Nazzjonalista fakkar li bħal Keith Schembri, James Piscopo kien u għadu parti mill-klikka ta' Joseph Muscat u Robert Abela. Għalhekk il-Partit Nazzjonalista saħaq li "t-tluq ta' Piscopo mhix biżżejjed biex tissodisfa l-obbligu tal-governanza tajba u titwettaq ġustizzja. L-istess jgħodd għal Keith Schembri li kien iċ-Chief of Staff ta' Joseph Mucat." Intant, l-Awtorità tal-Artijiet qalet li issa ħabbret sejħa għal CEO ġdid. Ikkummenta //= $special ?>